
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Μεταβίβαση στον Γενικό Γραμματέα, του Υπουργείου 
Ανάπτυξης, στους Διευθυντές και στους Προϊστα¬ 
μένους των Υπηρεσιακών Μονάδων της Γ ενικής Δι¬ 
εύθυνσης Φυσικού Πλούτου του Υπουργείου Ανά¬ 
πτυξης του δικαιώματος να υπογράφουν "Με Εντο¬ 


λή Υφυπουργού". 1 

Αντικατάσταση Προέδρου του Δ.Σ. της ΟΛΥΜΠΙΑΚΗΣ 

ΑΕΡΟΠΛΟΪΑΣ. 2 

Γιατους όρους αμοιβής και εργασίας των με σχέση ερ¬ 
γασίας Ιδιωτικού Δικαίου Δημοσιογράφων που 
υπηρετούν στα Υπουργεία και ΝΠΔΔ. 3 


ΑΠΟΦΑΣΕΙ Σ 

Αριθ. 397 (1) 


Μεταβίβαση στον Γ ενικό Γ ραμματέα, του Υπουργείου Ανά¬ 
πτυξης, στους Διευθυντές και στους Προϊσταμένους 
των Υπηρεσιακών Μονάδων της Γενικής Διεύθυνσης 
Φυσικού Πλούτου του Υπουργείου Ανάπτυξης του δι¬ 
καιώματος να υπογράφουν "Με Εντολή Υφυπουργού". 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

Α. Τις διατάξεις: 

1. Του άρθρου 29του Ν. 1558/1985 (ΦΕΚΑ137) "Κυβέρνηση 
και Κυβερνητικά Όργανα", όπως τροποποιήθηκε με τις παρα¬ 
γράφους 4 και 8 του άρθρου 7 του Ν. 1943/1991 (ΦΕΚ 50/Α). 

2. Της παραγράφου 1 του άρθρου 8 του Ν. 2026/1992 
(ΦΕΚ 43/Α) "Ρύθμιση θεμάτων οργάνωσης και προσωπικού 
της Δημόσιας Διοίκησης και άλλες διατάξεις". 

3. Του Π.Δ. 381/1989 (ΦΕΚ 168 Α') "Οργανισμός του 
Υπουργείου Βιομηχανίας, Ενέργειας και Τεχνολογίας", 
όπως τροποποιήθηκε και συμπληρώθηκε με το Π.Δ. 191/ 
1996 (ΦΕΚ 154/Α/10-7-1996). 

4. Του Π.Δ. 341/1990 (ΦΕΚ 135 Α') "Σύσταση Γενικών Δι¬ 
ευθύνσεων και Μονάδας Στρατηγικού Σχεδιασμού και Ανά¬ 
λυσης Πολιτικής στο Υπουργείο Βιομηχανίας, Ενέργειας 
και Τεχνολογίας". 

5. Το Π.Δ. 92/1993 (ΦΕΚ 38/Α/1993) "Καθορισμός αρμο¬ 
διοτήτων που διατηρούνται από τον Υπουργό και τις διανο- 
μαρχιακού επιπέδου αρχές του Υπουργείου Βιομηχανίας, 
Ενέργειας και Τεχνολογίας". 


6. Του Π.Δ. 27/1996 (ΦΕΚ 19 Α) "Συγχώνευση των Υπουρ¬ 
γείων Τουρισμού, Βιομηχανίας, Ενέργειας και Τεχνολογίας 
και Εμπορίου στο Υπουργείο Ανάπτυξης". 

7. Του άρθρου 27 του Ν. 2081/1992 (ΦΕΚ 154/Α) με το 
οποίο προστέθηκε άρθρο 29Α στον Ν. 1558/1985. 

8. Της υπ’ αριθμ. Δ13/Φ6.24/20882/26-11-1996 (ΦΕΚ 
238/29-11-1996) απόφασης του Πρωθυπουργού και της 
Υπουργού Ανάπτυξης "Διορισμός Γενικού Γραμματέα στο 
Υπουργείο Ανάπτυξης". 

9. Του Π .Δ. 143/2000 (ΦΕΚ 122/Α/13-4-2000) "Διορισμός 
Υπουργών, Αναπληρωτή Υπουργού και Υφυπουργών". 

10. Της υπ’ αριθμ. 303/2000 (ΦΕΚ594/Β/5-5-2000) Κοινής 
Απόφασης των Πρωθυπουργού και Υπουργού Ανάπτυξης 
"Ανάθεση αρμοδιοτήτων στους Υφυπουργούς Ανάπτυξης 
Αλέξανδρο Καλαφάτη και Μαρία - Ελένη Αποστολάκη" κα¬ 
θώς και της υπ’ αριθμ. 1464/15-6-2000 (ΦΕΚ 742 Β/16-6- 
2000) τροποποιητικής όμοιας. 

11. Το γεγονός ότι με την παρούσα απόφαση δεν προκα- 
λείται δαπάνη σε βάρος του Κρατικού Προϋπολογισμού. 

Β. Την ανάγκη διασφάλισης της εύρυθμης και αποδοτικής 
λειτουργίας των Υπηρεσιών της Γ ενικής Διευθύνσεως Φυσι¬ 
κού Πλούτου του Υπουργείου Ανάπτυξης, αποφασίζουμε 

Άρθρο 1 

Μεταβιβάζουμε στο Γενικό Γραμματέα του Υπουργείου 
Ανάπτυξης, στους Διευθυντές και στους Προϊσταμένους 
των υπηρεσιακών μονάδων της Γενικής Διεύθυνσης Φυσι¬ 
κού Πλούτου του Υπουργείου Ανάπτυξης το δικαίωμα να 
υπογράφουν "Με Εντολή Υφυπουργού" τις πράξεις ή άλλα 
έγγραφα που αναφέρονται στα παρακάτω άρθρα: 

Άρθρο 2 

Στον Γ ενικό Γ ραμματέα του Υπουργείου Ανάπτυξης 

1. Η επιβολή κυρώσεων κατά των παραβατών των όρων 
συμβάσεων μισθώσεως δημοσίων μεταλλείων και γεωθερ¬ 
μικών πεδίων. 

2. Η έκπτωση των μεταλλειοκτητών από τα δικαιώματα της 
μεταλλειοκτησίας (άρθρο 122του Ν.Δ. 210/73/ΦΕΚΑ'277). 

3. Η διακήρυξη πλειοδοτικού διαγωνισμού και εγκρίσεως μί¬ 
σθωσης δημοσίων μεταλλείων, γεωθερμικών πεδίων και εθνι¬ 
κών μεταλλευτικών χώρων (άρθρο 144 Ν Δ. 210/73 ΦΕΚ Α' 277). 

4. Η έκδοση απόφασης για την οριστική διακοπή των με¬ 
ταλλευτικών εργασιών ολοκλήρου του μεταλλείου ή γεω¬ 
θερμικού πεδίου ή τμήματος αυτών (άρθρο 164 παρ. 5 του 
Ν.Δ. 210/73 ΦΕΚ Α'277). 

5. Η κήρυξη αναγκαστικών απαλλοτριώσεων ακινήτων για 
την εξυπηρέτηση των αναγκών της εκμετάλλευσης των με¬ 
ταλλείων, γεωθερμικών πεδίων και λατομείων βιομηχανι¬ 
κών ορυκτών, μαρμάρων και αδρανών υλικών (άρθρα 
128,131 και 134του Ν.Δ. 210/73 ΦΕΚΑ'277). 

6. Ο καθορισμός ερευνητέων από το Δημόσιο περιοχών, 
για την εξαίρεση περιοχών υπέρ του Δημοσίου και για ανα¬ 
γκαστική έρευνα σε ιδιωτικά μεταλλεία και ανάθεση έρευ¬ 
νας (άρθρο 1 παρ.3, άρθρο 3 παρ. 1 και άρθρο 5 του Ν.Δ. 
4433/64 ΦΕΚΑ'219). 

7. Η χορήγηση αδειών εγκαταστάσεως και λειτουργίας σε 
πάσης φύσεως μηχανήματα και σε συγκροτήματα επεξερ¬ 
γασίας ορυκτών σε μεταλλεία και σε μεταλλεία ενεργεια¬ 
κών ορυκτών και γεωθερμικών πεδίων (άρθρα 158 και 159 
του Ν .Δ. 210/73 ΦΕΚ Α 277). 

8. Η συνεργασία με ελληνικά και Διεθνή Ινστιτούτα και Ορ¬ 
γανισμούς σε θέματα έρευνας και εκμετάλλευσης ενεργει¬ 
ακών ορυκτών. 

9. Η ανάκληση αδειών γομωτών πυροδοτών (άρθρα 107 
και 110 του Κανονισμού Μεταλλευτικών και Λατομικών Ερ¬ 
γασιών "Κ.Μ.Λ.Ε."). 

10. Η ένταξη έργων και δαπανών στον προϋπολογισμό δη¬ 
μοσίων επενδύσεων, υπηρεσιών μεταλλείων - λατομείων. 

11. Η εκδίκαση προσφυγών εκμεταλλευτών μεταλλείων 
και λατομείων για την επιβολή προστίμων, λόγω μη υποβο¬ 
λής δελτίων δραστηριότητας ή δηλώσεων απραξίας (άρ¬ 
θρα 14παραγρ. 7 Ν. 669/1977 και 13Ν. 1428/1984). 

12. Η επιβολή προστίμων λόγω παραβάσεων των συμβά¬ 
σεων μίσθωσης, δημοσίων μεταλλείων ενεργειακών ορυ¬ 
κτών και γεωθερμικών πεδίων. 

13. Η έγκριση παρατάσεως λειτουργίας λατομείων αδρα¬ 
νών υλικών (άρθρο 20 παρ. 8του Ν. 2115/93 ΦΕΚΑ' 15). 

14. Οι διαφορές που προκύπτουν από την εφαρμογή δια¬ 
τάξεων περί ατελούς εισαγωγής μηχανολογικού εξοπλι¬ 
σμού σε εκμεταλλευτές λατομείων. 

15. Η επιβολή διοικητικών κυρώσεων προσωρινής ή ορι¬ 
στικής ανάκλησης των αδειών προσωπικού για την εκτέλε¬ 
ση λατομικών εργασιών, που απαιτούν ειδίκευση σύμφωνα 
με τα άρθρα 107 και 110 του Κανονισμού Μεταλλευτικών 
και Λατομικών Εργασιών (Κ.Μ.Λ.Ε.). 

16. Η εκδίκαση προσφυγών κατά εντολών των Επιθεωρη¬ 
τών Μεταλλείων, σε περίπτωση διαφωνίας του εκμεταλλευ¬ 
τή για τη σκοπιμότητα ή δυνατότητα εφαρμογής αυτών (άρ¬ 
θρο 3 παρ. 6 της ιι-5η/φ/17402/84 αποφάσεως ΦΕΚ Β' 931). 

17. Η εκδίκαση προσφυγών κατά αποφάσεων των Επιθε¬ 
ωρητών Μεταλλείων, για παράβαση από τους εκμεταλλευ¬ 
τές λατομείων βιομηχανικών ορυκτών, μαρμάρων και αδρα¬ 
νών υλικών: 

α. Διατάξεων του Κ.Μ.Λ.Ε. 

β. Όρων της αδείας εκμετάλλευσης ή της συμβάσεως ή 
της εγκρίσεως περιβαλλοντικών όρων και των εντολών του 
Επιθεωρητή Μεταλλείων (άρθρα 15 Ν. 1428/84,13 και21 Ν. 
2115/93 και 15 Ν. 669/77 ΦΕΚ 241 /Α). 

18. Η εκδίκαση προσφυγών που υποβάλλονται κατ’ εφαρ¬ 
μογή του άρθρου 170 του Ν Δ. του 210/73 από διενεργούντες 
έρευνα ή εκμετάλλευση μεταλλείων ή γεωθερμικών πεδίων 
κατά εντολών ή διαταγών περί προσωρινής διακοπής εργα¬ 
σιών που εκδίδονται από τον Επιθεωρητή Μεταλλείων καθώς 
και κατά αποφάσεώντου περί επιβολής προστίμων, λόγω πα- 
ραβάσεως των διατάξεων του Κ.Μ.Λ.Ε. και των άρθρων 
158,159, 160 και 163του Ν.Δ. 210/73. 

19. Η χορήγηση αδειών παράλληλης χρήσης υφισταμένης 
προβλήτας φορτώσεως πλοίων, την αποκλειστική χρήση της 
οποίας κατέχει άλλος εκμεταλλευτής μεταλλείων και λατο¬ 
μείων βιομηχανικών ορυκτών (άρθρο 13παρ. 18Α.Ν.2344/40 


ΦΕΚΑ' 154 και άρθρο 1 παρ. 5γ. του Π.Δ. 129/92 ΦΕΚΑ'65). 

20. Η ανάθεση μελετώνπου έχουν σχέση με τους φυσικούς 
πόρους περιλαμβανομένων και εκείνων που αφορούν τη δι¬ 
ευθέτηση της φυσικής προσφοράς νερού, σε σχέση με τη ζή¬ 
τηση σε ελλειμματικές περιοχές ή για την αντιμετώπιση πλε¬ 
ονάσματος νερού, που μπορεί να προκαλέσει ζημιές (άρθρο 
3παρ.3εδ.ζ',η'του Ν. 1739/87, (ΦΕΚ 201 Α'), άρθρο 15παρ. 
3 εδ.βτουΠ.Δ. 381/89, ΦΕΚ 168 Α'). 

21. Η εισήγηση εναρμόνισηςτωνδραστηριοτήτωντου Κέ¬ 
ντρου Τεχνολογίας και Εφαρμογών Στερεών Καυσίμων 
(ΚΤΕΣΚ), στα προγράμματα ανάπτυξης των ορυκτών πρώ¬ 
των υλών. 

22. Η παροχή κατευθύνσεων σχετικά με την εφαρμογή 
του Ν. 1739/87 για τη διαχείριση των υδατικών πόρων σε 
εθνικό επίπεδο. 

23. Η χορήγηση αδειών χρήσης νερού - εκτέλεσης έργου 
αξιοποίησης υδατικών πόρων για χρήσεις που δεν έχουν 
μεταβιβασθεί στις αρμόδιες αρχές (άρθρο 1 παρ. 7 εδάφιο 
ΗτουΝ. 1739/87, ΦΕΚ201/Α). 

24. Η έγκριση και παρακολούθηση της εκτέλεσης ετησίων 
και μακροχρονίων προγραμμάτων του Ινστιτούτου Γεωλο- 
γικών και Μεταλλευτικών Ερευνών (ΙΓΜΕ). 

25. Οι αποφάσεις επί προσφυγών εκμεταλλευτών λατο¬ 
μείων αδρανών υλικών και μαρμάρων κατά αποφάσεων επι¬ 
θεωρητών Μεταλλείων για την επιβολή προστίμων λόγω μη 
υποβολής δελτίων δραστηριότητας ή δηλώσεων απραξίας 
(άρθρα 14του Ν.669/77 και 13του Ν.1428/84). 

26. Οι αποφάσεις επί προσφυγών κατά αποφάσεων των 
Επιθεωρητών Μεταλλείων περί επιβολής κυρώσεων για εκ¬ 
μετάλλευση λατομείων αδρανών υλικών, μαρμάρων και βιο¬ 
μηχανικών ορυκτών, χωρίς να έχει αποκτηθεί σχετικό δικαί¬ 
ωμα (άρθρο 16 Ν. 1428/84 και άρθρο 25 Ν. 2115/93). 

27. Οι αποφάσεις επί προσφυγών κατά απορριπτικών 
αποφάσεωντων Νομαρχών ή των Γ ενικών Γ ραμματέων Πε¬ 
ριφέρειας, κατά την περίπτωση εκμισθώσεως λατομείων 
αδρανών υλικών, χορηγήσεως αδειών εκμεταλλεύσεως ή 
παρατάσεως της ισχύος των ή ανάκληση των χορηγηθει- 
σών αδειών εκμεταλλεύσεως λατομείων αδρανών υλικών ή 
μισθώσεων αυτών (άρθρο 17 Ν. 1428/84). 

28. Οι αποφάσεις για αυτεπάγγελτη ακύρωση πράξεων 
Νομαρχών ή Γ ενικών Γ ραμματέων Περιφέρειας κατά περί¬ 
πτωση σύμφωνα με τις διατάξεις του άρθρου 8 του 
Ν.3200/55 (ΦΕΚ 97/Α/23-4-1955). 

29. Οι αποφάσεις επί προσφυγών κατά αποφάσεων του 
Γ ενικών Γ ραμματέων Περιφέρειας σχετικά με τη διαχείριση 
και εκμίσθωση των δημοσίων λατομείων μαρμάρων και βιο¬ 
μηχανικών ορυκτών. 

30. Οι αποφάσεις που προβλέπονται από τις διατάξεις 
του εδαφίου β'της παρ. 2 του άρθρου 8 του Ν.2115/93. 

31. Οι αποφάσεις απαλλοτριώσεως ακινήτων για την εξυ¬ 
πηρέτηση των αναγκών της εκμεταλλεύσεως λατομείων 
μαρμάρων και αδρανών υλικών. 

32. Οι αποφάσεις επί προσφυγών κατά αποφάσεων των 
Γενικών Γραμματέων Περιφέρειας που εκδίδονται κατ’ 
εφαρμογή των διατάξεων του άρθρου 8 του Ν.3200/55. 

33. Οι αποφάσεις επί προσφυγών κατά αποφάσεων της 
επιτροπής της παραγρ.4 του άρθρου 18 του Ν.2218/94. 

34. Οι αποφάσεις αυξομείωσης του αριθμού των λατομεί¬ 
ων που επιτρέπεται να επιβλέπει περιοδικώς ο ίδιος μηχανι¬ 
κός μεταλλείων (άρθρο 16του Κ.Μ.Λ.Ε). 

35. Οι αποφάσεις ανάκλησης αδειών εκμετάλλευσης λα¬ 
τομείων μαρμάρων και βιομηχανικών ορυκτών (άρθρο 21 
Ν.2115/93). 

36. Οι αποφάσεις απόρριψης των αιτήσεων περί οριστι¬ 
κής παραχώρησης ή χορήγησης ετήσιας παράτασης της 

τριετούς αδείας μεταλλευτικών ερευνών προς συμπλήρω¬ 
ση των ερευνών παρ.4 και 5 άρθρου 48 Ν.Δ.210/73, όπως 
αντικαταστάθηκε από το άρθρο 5 Ν.274/74. 

37. Η Παράταση προθεσμιών εκτέλεσης ερευνητικών ερ¬ 
γασιών σε δημόσια μεταλλεία και γεωθερμικά πεδία (άρθρα 
153 Ν.Δ.210/73). 

38. Οι Αποφάσεις καθορισμού παγίων μισθωμάτων δημο¬ 
σίων μεταλλείων. 

39. Οι Αποφάσεις καθορισμού ποσότητας σμύριδας που 
παραλαμβάνεται ετησίως (άρθρο 21 Π.Δ.5/9/35 - ΦΕΚ.408/ 
Α/17.9.35). 

40. Οι Αποφάσεις αύξησης σμυριδεργατικού δικαιώμα¬ 
τος (άρθρο 3 παρ.2του από 5.9.35 Π.Δ. - ΦΕΚ.408/Α). 

41. Οι αποφάσεις έγκρισης διενέργειας δημόσιου διαγω¬ 
νισμού μεταφοράς σμύριδας και κατακύρωσηςτου αποτε¬ 
λέσματος (Π.Δ.από 5.9.35 - ΦΕΚ.408/Α). 

42. Η έγκριση αποδόσεως μερίσματος από τις εισπράξεις 
προσθέτου τιμήματος στις σμυριδούχες κοινότητες Νάξου 
(ΑΝ από 17.10.35 ΦΕΚ.481/Α). 

43. Ο καθορισμός τιμής πώλησης Ναξίας σμύριδος (ΑΝ. 
947/1946-ΦΕΚ.48/Α'). 

44. Τα ερωτήματα προς το Νομικό Σύμβουλο και το Νομι¬ 
κό Σύμβουλο του Κράτους. 

Α. ΓΕΝΙΚΑ 
Άρθρο 3 

Στους Διευθυντές 

1. Τις εγκυκλίους καιτα έγγραφα προς τις Υπηρεσίες ανα¬ 
φορικά με θέματα που σχετίζονται με την άσκηση των αρ¬ 
μοδιοτήτων τους. 

2. Τις θεωρήσεις καταστάσεων κίνησης, εξόδων κίνησης, 
οδοιπορικών εξόδων και ημερήσιας αποζημίωσης των 
υπαλλήλων, που υπάγονται σ’ αυτούς. 

3. Τις αποφάσεις σύστασης Επιτροπών εκκαθάρισης των 
αρχείων. 

4. Τις μετακινήσεις υπαλλήλων ανεξάρτητα από βαθμό, 
πληντων Προϊσταμένων Τμημάτων, μέσα στη Δ/νσή τους. 

5. Τις απαντήσεις σε ερωτήματα Υπηρεσιών ή Νομικών 
προσώπων που δεν είναι νομολογιακά λυμένα. 

6. Τηνπαροχή στοιχείων και πληροφοριών σε θέματα της αρ- 
μοδιότητάς τους κατ’ εφαρμογή του άρθρου 16 Ν. 1599/1986. 

7. Τις βεβαιώσεις για την πραγματοποίηση υπερωριακής 
εργασίας των υπαλλήλων που είναι τοποθετημένοι στη 
Δ/νσή τους. 

8. Τις απαντήσεις σε αναφορές παραπόνων πολιτών. 

9. Τις πράξεις θέσης εγγράφων στο αρχείο. 

Άρθρο 4 

Στους Προϊσταμένους Τμημάτων 

1. Τις εγκρίσεις για χορήγηση αντιγράφων, εφόσον επι¬ 
τρέπεται από το Νόμο η χορήγησή τους καθώς και τα σχε¬ 
τικά έγγραφα αποστολής τους. 

2. Την έκδοση πιστοποιητικών και βεβαιώσεων σε θέματα 
που είναι δυνατόν να βεβαιωθούν από τα στοιχεία που τη¬ 
ρούνται στην υπηρεσία εφόσον δεν υπάρχει απαγορευτική 
διάταξη. 

3. Τα έγγραφα με τα οποία γίνεται ανακοίνωση ή κοινο¬ 
ποίηση αποφάσεων και εγκυκλίων. 

4. Τις περιλήψεις αποφάσεων και πράξεων που δημοσι¬ 
εύονται στην Εφημερίδα της Κυβερνήσεως. 

5. Τις εντολές για δημοσίευση στον ημερήσιο και περιοδι¬ 
κό τύπο. 

6. Τα έγγραφα διαδικαστικού περιεχομένου που αφορούν 
την συμπλήρωση στοιχείων ελλιπούς αλληλογραφίας. 


7. Ταπροπαρασκευαστικά, διαβιβαστικά, πληροφοριακά 
και υπομνηστικά έγγραφα. 

8. Τα έγγραφα με τα οποία ζητούνται ή παρέχονται πληρο¬ 
φορίες ή οδηγίες για την ορθή εφαρμογή των νόμων για θέ¬ 
ματα που έχουν αποφανθεί τα αρμόδια κατά νόμο όργανα. 

Β. ΕΙΔΙΚΑ 
Στους Διευθυντές 

Άρθρο 5 

Διευθυντής της Διεύθυνσης Πολιτικής 
Ορυκτών Πρώτων Υλών 

1. Τα έγγραφα συλλογής στοιχείων και πληροφοριών, 
σχετικά με τις Διεθνείς και Ελληνικές συνθήκες που αφο¬ 
ρούν τις ορυκτές πρώτες ύλες. 

2. Τις εισηγήσεις των αναγκαίων τροποποιήσεων του θε¬ 
σμικού μεταλλευτικού πλαισίου. 

3. Τις εισηγήσεις θεμάτων που έχουν σχέση με την έρευ¬ 
να, εκμετάλλευση και αξιοποίηση ορυκτών πρώτων υλών. 

4. Τα έγγραφα τα σχετικά με τη συγκέντρωση, επεξεργα¬ 
σία, αξιολόγηση και τήρηση στατιστικών στοιχείων, σε σχέ¬ 
ση με τις ορυκτές πρώτες ύλες καθώς και τα έγγραφα πα¬ 
ροχής σχετικών πληροφοριών. 

5. Τη σύνταξη προτάσεων για ετήσια και μακροχρόνια 
προγράμματα επενδύσεων του τομέα. 

6. Τις προτάσεις μέτρων, κατόπιν επεξεργασίας, που έχουν 
σχέση με τη χρηματοδότηση, την ενίσχυση ανταγωνιστικό¬ 
τητας, την τεχνική εξειδίκευση, καθώς και κάθε άλλο μέτρο 
που έχει σχέση με την δημοσιονομική πιστωτική και οικονο¬ 
μική δραστηριότητα των ορυκτών πρώτων υλών. 

7. Τις πράξεις συλλογής στοιχείων και πληροφοριών σχε¬ 
τικά με τις δραστηριότητες του Κέντρου Τεχνολογίας και 
Εφαρμογών Στερεών Καυσίμων (ΚΤΕΣΚ). 

8. Την αξιολόγηση, κατόπιν εντοπισμού, επιχειρηματικών 
ευκαιριών Δημοσίου ή Ιδιωτικού τομέα και τις εισηγήσεις μέ¬ 
τρων για την υλοποίηση των επενδύσεων αυτών. 

9. Τις εισηγήσεις έγκρισης επενδυτικών σχεδίων για χρη¬ 
ματοδότησή τους από Διεθνείς Οργανισμούς. 

10. Τις πράξεις παρακολούθησης της εκτέλεσης των επεν¬ 
δυτικών πρωτοβουλιών Δημοσίων ή Ιδιωτικών Φορέων και τα 
έγγραφα παρέμβασης για τις αναγκαίες προσαρμογές. 

11. Τα έγγραφα που αφορούν στη μελέτη και επίλυση θεμά¬ 
των γεωτοπογραφήσεων και αεροτοπογραφήσεων ορίων με¬ 
ταλλείων, λατομείων και απαλλοτριωτέων περιοχών. 

12. Τα έγγραφα που αφορούν θέματα των ορίων μεταλ¬ 
λείων και λατομείων. 

13. Την κατάρτιση διαγραμμάτων και εκτέλεση τοπογρα- 
φικών εργασιών οιασδήποτε υπηρεσίας του Υπουργείου 
Ανάπτυξης. 

14. Τα έγγραφα τα σχετικά με την κτηματογράφηση με¬ 
ταλλευτικών και λατομικών χώρων. 

15. Τα έγγραφα τα σχετικά με την κατάρτιση ειδικών κτη- 
ματολογικών χαρτών των Δημοσίων Μεταλλείων και Εθνι¬ 
κών χώρων. 

16. Τα έγγραφα τα σχετικά με την διαχείριση του αρχείου 
χαρτών αεροτοπογραφικών και τριγωνομετρικών σημείων 
και γνωμοδότηση στην Γεωγραφική Υπηρεσία Στρατού 
(Γ.Υ.Σ) για τη χορήγηση χαρτών και λοιπών τοπογραφικών 
στοιχείων σε ιδιώτες. 

17. Τις γνωμοδοτήσεις επί παντός τοπογραφικού θέματος. 

Άρθρο 6 

Διευθυντής της Διεύθυνσης Μεταλλευτικών 
και Βιομηχανικών Ορυκτών 

1. Τις συμβάσεις μίσθωσης δημοσίων μεταλλείων κατόπιν 

εγκρίσεως του Υπουργικού Συμβουλίου ατην περίπτωση 
εκμίσθωσης των δικαιωμάτων του Δημοσίου με απευθείας 
σύμβαση ή απόφασης του Υφυπουργού Ανάπτυξης περί 
κατακυρώσεωςτου αποτελέσματος της δημοπρασίας στην 
περίπτωση εκμίσθωσης των δικαιωμάτων του Δημοσίου κα¬ 
τόπιν πλειοδοτικού διαγωνισμού (άρθρο 144 του Ν.Δ. 
210/73 Φ.Ε.Κ.277/Α). 

2. Τις αποφάσεις κατάπτωσης εγγυητικών επιστολών, λόγω 
μη εκπληρώσεως από τους εκμεταλλευτές λατομείων βιομη¬ 
χανικών ορυκτών, των υποχρεώσεων που απορρέουν από τις 
εγκεκριμένες ή θεωρημένες μελέτες περιβαλλοντικών όρων 
(άρθρο8παρ.3 και άρθρο 21 του Ν.2115/93 Φ.Ε.Κ.15/Α). 

3. Τα έγγραφα με τα οποία παρέχεται γνωμοδότηση για 
την έρευνα και εκμετάλλευση μεταλλείων και λατομείων 
βιομηχανικών ορυκτών, σε δασικές εκτάσεις (άρθρο 57 του 
Ν.998/79 Φ.Ε.Κ. 289/Α). 

4. Τα έγγραφα τα σχετικά με την παρακολούθηση της τή¬ 
ρησης των Διεθνών Συμβάσεων εργασίας και της Κοινοτι¬ 
κής Νομοθεσίας σε θέματα της Διεύθυνσης και την προ¬ 
σαρμογή της Ελληνικής Νομοθεσίας σε αυτές. 

5. Την εισήγηση μέτρων για την τροποποίηση του Κανονι¬ 
σμού Μεταλλευτικών και Λατομικών Εργασιών (Κ.Μ.Λ.Ε.) 
Φ.Ε.Κ. 931/Β/84. 

6. Τα έγγραφα τα σχετικά με την εκπόνηση μελετών εκμε¬ 
τάλλευσης κοιτασμάτων μεταλλείων και λατομείων βιομηχα¬ 
νικών ορυκτών, την εφαρμογή τεχνικών μεθόδων σχετικών 
με την βελτίωση αξιοποίησή τους, καθώς και τη βελτίωση της 
ανταγωνιστικότητας των προϊόντων και υποπροϊόντων τους. 

7. Τις πράξεις ελέγχου συμβάσεων δημοσίων μεταλλείων 
και αποδόσεως μισθωμάτων σε τρίτους (άρθρο 144 του 
Ν.Δ.210/73 Φ.Ε.Κ.277/Α). 

8. Την έγκριση συμβάσεων, που έχουν σαν αντικείμενο τη 
σύσταση, αλλοίωση, μετάθεση ή μίσθωση κ.λ.π. μεταλλευτι¬ 
κών δικαιωμάτων που απορρέουν από παραχωρηθέντα με¬ 
ταλλεία, σε ημεδαπά ή κοινοτικά φυσικά ή νομικά πρόσωπα 
(άρθρα 74 και 76 του Ν .Δ.210/73/ Φ. Ε. Κ.277/Α). 

9. Τις αποφάσεις αποδοχής παραιτήσεως από το δικαίωμα 
μεταλλειοκτησίας (άρθρο 63του Ν.Δ.210/73/Φ.Ε.Κ.277/Α). 

10. Τις βεβαιώσεις οφειλομένου στο Δημόσιο φόρου, βά¬ 
σει αξίας συμβολαίου ή μετά από απόφαση προσδιορισμού 
τιμής πώλησης των μεταβιβαζομένων δικαιωμάτων μεταλ¬ 
λειοκτησίας (άρθρα 173 και 174 Ν.Δ.210/73). 

11. Τις αποφάσεις κατάργησης του δικαιώματος μεταλ¬ 
λειοκτησίας (άρθρο 126του Ν.Δ.210/73/Φ.Ε.Κ.277/Α). 

12. Τα έγγραφα τα σχετικά με την αναγνώριση κληρονό¬ 
μων σε δικαιώματα μεταλλειοκτησίας (άρθρα 78 και 79 του 
Ν.Δ.210/73 Φ.Ε.Κ.277/Α). 

13. Τις αποφάσεις παράτασης ερευνών στα ιδιωτικά με¬ 
ταλλεία για μια τριετία (άρθρο 106 παρ. 1 του Ν.Δ.210/73 
Φ.Ε.Κ.277/Α), όπως αντικαταστάθηκε με το άρθρο 10 του 
Ν.274/76 Φ.Ε.Κ.50/Α). 

14. Τις αποφάσεις έκπτωσης δικαιούχων μεταλλειοκτητών 
λόγω μη γνωστοποιήσεωςτων, ως κληρονόμων αποβιώσαντος 
μεταλλειοκτήτου (άρθρο 81 Ν.Δ.210/73 Φ.Ε.Κ.277/Α). 

15. Τα έγγραφα με τα οποία παρέχονται οδηγίες και κα¬ 
τευθύνσεις στις Επιθεωρήσεις Μεταλλείων για την παρακο¬ 
λούθηση των εργασιών των μεταλλείων και λατομείων βιο¬ 
μηχανικών ορυκτών και τη λήψη των ενδεδειγμένων μέτρων 
προστασίας της ζωής και της υγείας των εργαζομένων και 
περίοικων. 

16. Τα έγγραφα με τα οποία παρέχονται οδηγίες σε Περι¬ 
φερειακές Υπηρεσίες και επιχειρήσεις μεταλλείων και λα¬ 
τομείων βιομηχανικών ορυκτών, για θέματα εφαρμογής κα¬ 
νονισμών που ισχύουν κάθε φορά. 

17. Τα έγγραφα τα σχετικά με την έρευνα και εκμετάλ¬ 


λευση μεταλλείων και λατομείων βιομηχανικών ορυκτών και 
την αξιοποίηση των αποθεμάτων τους. 

18. Τα έγγραφα τα σχετικά με την επεξεργασία και έγκρι¬ 
ση ειδικών κανονισμών ασφαλείας που καταρτίζονται από 
τις μονάδες εκμετάλλευσης του κλάδου Μεταλλευτικών και 
Βιομηχανικών Ορυκτών. 

19. Τις αποφάσεις δικαιολογημένης αργίας παραχωρή¬ 
σεων μεταλλείων. 

20. Τα έγγραφα που αφορούν στον έλεγχο και στην αξιο¬ 
λόγηση της δραστηριότητας των μονάδων μεταλλευτικών 
ορυκτών. 

21. Τα έγγραφα τα σχετικά με τον χαρακτηρισμό λατομείων 
βιομηχανικών ορυκτών ως βιομηχανικών επιχειρήσεων. 

22. Τα έγγραφα τα σχετικά με την επίλυση κάθε θέματος 
αστυνόμευσης. 

23. Τα έγγραφα γιατην επίλυση κάθε θέματος που προκύπτει 
από την εκμετάλλευση των λατομείων βιομηχανικών ορυκτών. 

24. Τις αποφάσεις έγκρισης εκχώρισης ή εισφοράς μι¬ 
σθωτικών δικαιωμάτων δημοσίων μεταλλείων σε ημεδαπά ή 
κοινοτικά φυσικά ή νομικά πρόσωπα. 

25. Τις αποφάσεις έγκρισης απόκτησης μεταλλευτικών δι¬ 
καιωμάτων σε παραμεθόριες περιοχές (άρθρο 13 Ν.Δ.210/73). 

26. Τις εγκρίσεις-θεωρήσεις μελετών, ερευνών και εκμε¬ 
ταλλεύσεων μεταλλείων και λατομείων βιομηχανικών ορυ¬ 
κτών (άρθρο 4 του Κανονισμού Μεταλλευτικών και Λατομι¬ 
κών Εργασιών (ΦΕΚ.931/Β/84). 

27. Τις αποφάσεις χορήγησης αδειών εκμετάλλευσης λα¬ 
τομείων βιομηχανικών ορυκτών. 

28. Τις εγκρίσεις των οργανογραμμάτων μεταλλείων και 
λατομείων βιομηχανικών ορυκτών (άρθρο 14 παρ.4 του Κα¬ 
νονισμού Μεταλλευτικών και Λατομικών Εργασιών (Φ.Ε.Κ. 
931/Β/84). 

29. Τις βεβαιώσεις των παγίων και αναλογικών μισθωμά¬ 
των των Δημ. Μεταλλείων. 

Άρθρο 7 

Διευθυντής της Διεύθυνσης Ενεργειακών Ορυκτών 

1. Τις συμβάσεις μίσθωσης δημοσίων μεταλλείων ενεργει¬ 
ακών ορυκτών και γεωθερμικού δυναμικού, κατόπιν εγκρίσε- 
ωςτου Υπουργικού Συμβουλίου στην περίπτωση εκμίσθωσης 
των δικαιωμάτων του Δημοσίου με απ’ ευθείας σύμβαση ή 
απόφασης του Υφυπουργού Ανάπτυξης περί κατακυρώσεως 
του αποτελέσματος της Δημοπρασίας στην περίπτωση εκμί¬ 
σθωσης των δικαιωμάτων του Δημοσίου κατόπιν πλειοδοτι¬ 
κού διαγωνισμού (άρθρο 144του Ν.Δ.210/73 Φ.Ε.Κ.277/Α). 

2. Τα έγγραφα με τα οποία παρέχεται γνωμοδότηση για 
την Έρευνα και εκμετάλλευση μεταλλείων ενεργειακών 
ορυκτών και γεωθερμικών πεδίων σε δασικές εκτάσεις (άρ¬ 
θρο 57 του Ν.998/79 Φ.Ε.Κ. 289/Α). 

3. Τα έγγραφα τα σχετικά με την διαχείριση γεωθερμικών 
πεδίων και ιαματικών πηγών, μόνον όσον αφορά την εξωϊα- 
ματική τους εκμετάλλευση (άρθρο 11 παρ.4 του Ν.1475/84 
Φ.Ε.Κ.131/Α). 

4. Την εισήγηση προγραμμάτων Έρευνας και Εκμετάλ- 
λευσηςτων γεωθερμικών πεδίων ή τμήματος αυτών (άρθρο 
2παρ.2του Ν.1475/84Φ.Ε.Κ.131/Α). 

5. Τα έγγραφα τα σχετικά με την παρακολούθηση της τή¬ 
ρησης των Διεθνών Συμβάσεων Εργασίας και της Κοινοτι¬ 
κής Νομοθεσίας σε θέματα της Διεύθυνσης και την προ¬ 
σαρμογή της Ελληνικής Νομοθεσίας σε αυτές. 

6. Την εισήγηση μέτρων για την τροποποίηση του Κανονι¬ 
σμού Μεταλλευτικών και Λατομικών Εργασιών (Κ.Μ.Λ.Ε). 
Φ.Ε.Κ.931/Β/84. 

7. Τα έγγραφα τα σχετικά με την εκπόνηση μελετών εκμε¬ 
τάλλευσης κοιτασμάτων μεταλλείων ενεργειακών ορυκτών 

και γεωθερμικών πεδίων και την εφαρμογή τεχνικών μεθό¬ 
δων σχετικών με την βέλτιστη αξιοποίησή τους καθώς και 
για τη βελτίωση της ανταγωνιστικότητας των προϊόντων και 
υποπροϊόντων τους. 

8. Τις πράξεις ελέγχου συμβάσεων δημοσίων μεταλλείων 
ενεργειακών ορυκτών και γεωθερμικών πεδίων και αποδό¬ 
σεων μισθωμάτων σε τρίτους (άρθρο 144 Ν.Δ.210/ 
73/Φ. Ε. Κ.277/Α και Ν. 1475/84 Φ. Ε. Κ. 131 /Α). 

9. Τις αποφάσεις αποδοχής παραίτησης από το δικαίωμα 
μεταλλείοκτησίας (άρθρο 63του Ν.Δ.210/Φ.Ε.Κ. 277/Α). 

10. Τις βεβαιώσεις οφειλομένου στο Δημόσιο φόρου, βάσει 
αξίας συμβολαίου ή μετά από απόφαση προσδιορισμού τιμής 
πώλησης των μεταβιβαζομένων δικαιωμάτων μεταλλειοκτη- 
σίας (άρθρα 173 και 174 Ν.Δ. 210/73 Φ.Ε.Κ. 277/Α). 

11. Τις αποφάσεις κατάργησης του δικαιώματος της με- 
ταλλειοκτησίας (άρθρο 126του Ν.Δ.210/73 Φ.Ε.Κ.277/Α). 

12. Την έγκριση συμβάσεων που έχουν σαν αντικείμενο τη 
σύσταση, αλλοίωση, μετάθεση ή μίσθωση κ.λ.π. μεταλλευ¬ 
τικών δικαιωμάτων που απορρέουν από παραχωρηθέντα 
μεταλλεία ενεργειακών ορυκτών και γεωθερμικών πεδίων 
σε ημεδαπά ή κοινοτικά φυσικά ή νομικά πρόσωπα (άρθρ. 
74 και 76 Ν.210/73). 

13. Τις αποφάσεις έγκρισης εκχώρησης ή εισφοράς μι¬ 
σθωτικών δικαιωμάτων δημοσίων μεταλλείων ενεργειακών 
ορυκτών και γεωθερμικών πεδίων σε ημεδαπά ή κοινοτικά 
φυσικά ή νομικά πρόσωπα. 

14. Τα έγγραφα τα σχετικά με την αναγνώριση κληρονό¬ 
μων σε δικαιώματα μεταλλειοκτησίας (άρθρα 78 και 79 του 
Ν.Δ.210/73 Φ.Ε.Κ.277/Α). 

15. Τις αποφάσεις παράτασης ερευνών στα ιδιωτικά μεταλ¬ 
λεία ενεργειακών ορυκτών και γεωθερμικών πεδίων για μια 
τριετία (άρθρο 106παρ.1 του Ν.Δ.210/73 Φ.Ε.Κ.277/Α, όπως 
αντικαταστάθηκε με το άρθρο 10 του Ν.274/76 Φ.Ε.Κ.50/Α. 

16. Τις αποφάσεις έκπτωσης δικαιούχων μεταλλειοκτητών, 
λόγω μη γνωστοποιήσεωςτων ως κληρονόμων αποβιώσαντος 
μεταλλειοκτήτου (άρθρο 81 του Ν.Δ.210/73 Φ.Ε.Κ.277/Α). 

17. Τα έγγραφα με τα οποία παρέχονται οδηγίες σε περι¬ 
φερειακές Υπηρεσίες και Επιχειρήσεις μεταλλείων ενεργει¬ 
ακών ορυκτών και γεωθερμικών πεδίων για θέματα εφαρ¬ 
μογής κανονισμών, που ισχύουν κάθε φορά. 

18. Τα έγγραφα με τα οποία παρέχονται οδηγίες και κα¬ 
τευθύνσεις στις Επιθεωρήσεις Μεταλλείων για την παρακο¬ 
λούθηση των εργασιών των μεταλλείων ενεργειακών ορυ¬ 
κτών και γεωθερμικών πεδίων και την λήψη των ενδεδειγμέ- 
νων μέτρων προστασίας της ζωής και της υγείας των 
εργαζομένων και περίοικων. 

19. Τα έγγραφα τα σχετικά με την έρευνα και εκμετάλ¬ 
λευση μεταλλείων ενεργειακών ορυκτών και γεωθερμικών 
πεδίων και την αξιοποίηση των αποθεμάτων τους. 

20. Τα έγγραφα τα σχετικά με την επεξεργασία και έγκρι¬ 
ση ειδικών Κανονισμών ασφαλείας που καταρτίζονται από 
τις μονάδες του κλάδου ενεργειακών ορυκτών και γεωθερ¬ 
μικών πεδίων. 

21. Τα έγγραφα που αφορούν στον έλεγχο και την αξιο¬ 
λόγηση της δραστηριότητας των μεταλλείων ενεργειακών 
ορυκτών και γεωθερμικών πεδίων. 

22. Τις εγκρίσεις - θεωρήσεις μελετών, ερευνών και εκμε¬ 
ταλλεύσεων κοιτασμάτων ενεργειακών ορυκτών και γεω¬ 
θερμικών πεδίων (άρθρο 4 Κ.Μ.Λ.Ε). 

23. Τις εγκρίσεις οργανογραμμάτων μεταλλείων ενεργει¬ 
ακών ορυκτών (άρθρο 14παρ.4του Κανονισμού Μεταλλευ¬ 
τικών και Λατομικών εργασιών Φ.Ε.Κ.931 /Β/84). 

24. Τα έγγραφα τα σχετικά με την επίλυση κάθε θέματος 
αστυνόμευσης μεταλλείων ενεργειακών ορυκτών και γεω¬ 
θερμικών πεδίων. 


25. Τις αποφάσεις δικαιολογημένης αργίας παραχωρήσεων 
μεταλλείων ενεργειακών ορυκτών και γεωθερμικών πεδίων. 

26. Τις αποφάσεις έγκρισης απόκτησης μεταλλευτικών 
δικαιωμάτων ενεργειακών ορυκτών και γεωθερμικών πε¬ 
δίων σε παραμεθόριες περιοχές (άρθρο 13 Ν.Δ.210/73). 

27. Τις βεβαιώσεις των παγίων και αναλογικών μισθωμάτων 
μεταλλείων ενεργειακών ορυκτών και γεωθερμικών πεδίων. 

28. Τα έγγραφα για την επίλυση κάθε θέματος που προ¬ 
κύπτει από την εκμετάλλευση Μεταλλείων Ενεργειακών 
Ορυκτών και γεωθερμικών πεδίων. 

Άρθρο 8 

Διευθυντής της Διεύθυνσης Λατομείων Μαρμάρων 
και Αδρανών Υλικών 

1. Τα έγγραφα με τα οποία παρέχεται γνωμοδότηση για 
την έρευνα και εκμετάλλευση λατομείων μαρμάρων και 
αδρανών υλικών, σε δασικές εκτάσεις (άρθρο 57 του 
Ν.998/79 Φ.Ε.Κ.289/Α). 

2. Τα έγγραφα σχετικά με την παρακολούθηση της τήρη¬ 
σης των Διεθνών Συμβάσεων Εργασίας και της Κοινοτικής 
Νομοθεσίας σε θέματα της Διεύθυνσης και της προσαρμο¬ 
γή της Ελληνικής Νομοθεσίας σε αυτές. 

3. Την εισήγηση μέτρων για τηντροποποίηση του Κανονι¬ 
σμού Μεταλλευτικών και Λατομικών εργασιών (Φ.Ε.Κ. 
931 /Β/84). 

4. Τα έγγραφα τα σχετικά με την εκπόνηση μελετών εκμε¬ 
τάλλευσης κοιτασμάτων λατομείων μαρμάρων και αδρανών 
υλικών για την εφαρμογή τεχνικών μεθόδων, σχετικών με 
την βέλτιστη αξιοποίησή τους καθώς και για τη βελτίωση της 
ανταγωνιστικότητας των προϊόντων και υποπρόίόντωντους. 

5. Τα έγγραφα με τα οποία παρέχονται οδηγίες σε περι¬ 
φερειακές Υπηρεσίες και επιχειρήσεις λατομείων μαρμά¬ 
ρων και αδρανών υλικών, για θέματα εφαρμογής Κανονι¬ 
σμών που ισχύουν κάθε φορά. 

6. Τα έγγραφα με τα οποία παρέχονται οδηγίες και κατευ¬ 
θύνσεις στις Επιθεωρήσεις Μεταλλείων για την παρακολού¬ 
θηση των εργασιών των λατομείων, μαρμάρων και αδρανών 
υλικών και τη λήψη των ενδεδειγμένων μέτρων προστασίας 
της ζωής και της υγείας των εργαζομένων και περίοικων. 

7. Τα έγγραφα τα σχετικά με την έρευνα και εκμετάλλευ¬ 
ση λατομείων, μαρμάρων και αδρανών υλικών και την αξιο¬ 
ποίηση των αποθεμάτων τους. 

8. Τα έγγραφα τα σχετικά με την επεξεργασία και έγκριση 
ειδικών Κανονισμών ασφαλείας που καταρτίζονται από τις 
μονάδες εκμετάλλευσης του κλάδου λατομείων μαρμάρων 
και αδρανών υλικών. 

9. Τα έγγραφα τα σχετικά με τον χαρακτηρισμό λατομείων 
μαρμάρων και αδρανών υλικών ως βιομηχανικών επιχειρήσεων. 

10. Τα έγγραφα τα σχετικά με την επίλυση κάθε θέματος 
αστυνόμευσης λατομείων μαρμάρων και αδρανών υλικών. 

11. Τις εγκρίσεις - θεωρήσεις μελετών, ερευνών και εκμε¬ 
ταλλεύσεων λατομείων μαρμάρων και αδρανών υλικών (άρ¬ 
θρο 4του Κ.Μ.Λ.Ε.). 

12. Τις εγκρίσεις οργανογραμμάτων των εκμεταλλεύσε¬ 
ων λατομείων μαρμάρων και αδρανών υλικών (άρθρο 14 
παρ.4του Κ.Μ.Λ.Ε.). 

13. Τα έγγραφα για την επίλυση κάθε θέματος που προ¬ 
κύπτει από την εκμετάλλευση των Λατομείων Μαρμάρων 
και Αδρανών Υλικών. 

Άρθρο 9 

Διευθυντής της Διεύθυνσης Υδατικού Δυναμικού 
και λοιπών φυσικών πόρων 

1. Τα έγγραφα τα σχετικά με την παραπομπή θεμάτων 
στην Διυπουργική Επιτροπή Υδάτων, για επεξεργασία. 

2. Τις προσκλήσεις συμμετοχής σε συνεδρίαση των με¬ 
λών της Διυπουργικής Επιτροπής Υδάτων, καθώς και εκ¬ 
προσώπων φορέων που δε μετέχουν μόνιμα. 

3. Τα έγγραφα τα σχετικά με τη σύγκληση συσκέψεων με 
εκπροσώπους άλλων φορέων για τη μελέτη ειδικών θεμά¬ 
των ή εκπόνηση εθνικών εκθέσεων, σχετικά με τους υδατι¬ 
κούς και λοιπούς φυσικούς πόρους της χώρας. 

4. Τα έγγραφα τα σχετικά με την εκπόνηση μελετών δια¬ 
χείρισης των υδατικών πόρων. 

5. Τις προκηρύξεις για εκδήλωση ενδιαφέροντος σε θέ¬ 
ματα ανάθεσης μελετών προϋπολογισμού Δημοσίων επεν¬ 
δύσεων και τις εντολές για πραγματοποίηση δαπανών και 
για διάθεση πιστώσεων του προϋπολογισμού Δημοσίων 
επενδύσεων, για ποσά μέχρι 20.000.000 δρχ. 

6. Τις εντολές αυτοψίας, σχετικά με την χορήγηση αδειών 
που εκδίδονται απάτη Διεύθυνση και δενπροκαλούνται δα¬ 
πάνες μετακίνησης. 

7. Τα έγγραφα κλήσης σε ακρόαση των ενδιαφερομένων 
πριν από την έκδοση δυσμενών διοικητικών πράξεων (ανά¬ 
κληση αδειών κλπ.). 

8. Τα έγγραφα τα σχετικά με την οργάνωση των Περιφε¬ 
ρειακών υπηρεσιών Διαχείρισης Υδατικών Πόρων. 

9. Τα έγγραφα με τα οποία παρέχονται οδηγίες και κατευ¬ 
θύνσεις στις Περιφερειακές Υπηρεσίες Διαχείρισης Υδατικών 
Πόρων για θέματα συντονισμού των διαπεριφερειακών σχέ¬ 
σεων, εφαρμογής κανονιστικών πράξεων και επεξεργασίας 
προγραμμάτων ανάπτυξης Υδατικών Πόρων καθώς και τα έγ¬ 
γραφα με τα οποία ζητούνται πληροφορίες για τη διευκόλυν¬ 
ση άσκησης των παραπάνω αρμοδιοτήτων. 

10. Τα έγγραφα που αφορούν στον συντονισμό των Υπη¬ 
ρεσιών του Υπουργείου και των εποπτευομένων φορέων 
για θέματα συναρμοδιότητας (π.χ. περιβαλλοντικά) και 
προώθησης των σχετικών διαδικασιών. 

11. Τα έγγραφα τα σχετικά με το συντονισμό των δρα¬ 
στηριοτήτων διαφόρων φορέων σε θέματα που αφορούν 
τους υδατικούς, εδαφικούς και θαλάσσιους πόρους καθώς 
και τα φυσικά οικοσυστήματα. 

12. Τα έγγραφα τα σχετικά με τη συλλογή στοιχείων και 
πληροφοριών που αφορούν του υδατικούς και λοιπούς φυ¬ 
σικούς πόρους. 

13. Τα έγγραφα τα σχετικά με τη συγκέντρωση, επεξερ¬ 
γασία, αξιολόγηση και τήρηση στοιχείων που αφορούν 
στους υδατικούς και λοιπούς φυσικούς πόρους και τα έγ¬ 
γραφα παροχής σχετικών πληροφοριών. 

14. Τα έγγραφα τα σχετικά με την επεξεργασία, κατάρτι¬ 
ση και εξειδίκευση των προγραμμάτων ανάπτυξης υδατι¬ 
κών πόρων. 

15. Τα έγγραφα με τις παρατηρήσεις της Υπηρεσίας για 
τις μελέτες Περιβαλλοντικών επιπτώσεων από έργα αξιο¬ 
ποίησης υδατικών πόρων. 

Άρθρο 10 

Διευθυντής της Διεύθυνσης Αλυκών 

1. Τις αποφάσεις, πράξεις και εντολές αναγόμενες στην 
άσκηση καθηκόντων Προϊσταμένου της 'Διευθύνουσας Υπη¬ 
ρεσίας", κατά τα ισχύοντα στη νομοθεσία περί μελετώντων δη¬ 
μοσίων έργων, σχετικά με έργα αρμοδιότητας Αλυκών. 

2. Τις ενέργειες παροχής στοιχείων και πληροφοριών σχε¬ 
τικά με την προϋπηρεσία του προσωπικού των Αλυκών. 

Άρθρο 11 

Στους Προϊσταμένους Τμημάτων της Διεύθυνσης 
Μεταλλευτικών και Βιομηχανικών Ορυκτών 

α. Προϊστάμενοςτου Α'Τμήματος Μεταλλευτικών Ορυκτών 


1. Τα έγγραφα κλήσης σε ακρόαση των ενδιαφερομένων, 
πριν από την έκδοση δυσμενών διοικητικών πράξεων (εκ¬ 
πτώσεις μεταλλειοκτητών κλπ.). 

2. Τα έγγραφα τα σχετικά με την φύλαξη και συντήρηση 
δημοσίων μεταλλείων. 

3. Τα έγγραφα τα σχετικά με την εκτίμηση μεταλλείων. 

β. Προϊστάμενοςτου Β’ Τμήματος Βιομηχανικών Ορυκτών. 

1. Τα έγγραφα κλήσης σε ακρόαση των ενδιαφερομένων, 
πριν από την έκδοση δυσμενών διοικητικών πράξεων (ανα¬ 
κλήσεις αδειών εκμεταλλεύσεως, κλπ.) 

2. Τα έγγραφα τα σχετικά με την εκτίμηση λατομείων βιο¬ 
μηχανικών Ορυκτών. 

γ. Προϊστάμενοςτου Γ’ Τμήματος Αδειών Ασφάλειας - Κα¬ 
νονισμών 

1. Τα έγγραφα κλήσης σε ακρόαση των ενδιαφερομένων, 
πριν από την έκδοση δυσμενών διοικητικών πράξεων (ανα¬ 
κλήσεις αδειώνγομωτή -πυροδότη, κλπ.). 

2. Τα έγγραφα τα σχετικά με την μελέτη συνθηκών ατυ¬ 
χημάτων σε Μεταλλεία και λατομεία βιομηχανικών ορυκτών 
και την επεξεργασία στατιστικών στοιχείων. 

3. Τα έγγραφα τα σχετικά με την εκτίμηση των εγκαταστά¬ 
σεων των μεταλλείων και λατομείων βιομηχανικών ορυκτών. 

4. Τα έγγραφατα σχετικά μετηντήρηση μητρώου των επι- 
βλεπόντων μεταλλεία και λατομεία βιομηχανικών ορυκτών 
(άρθρο 16 του Κανονισμού Μεταλλευτικών και Λατομικών 
Εργασιών ΦΕΚ 931 /Β/84). 

δ. Προϊστάμενος του Δ’ Τμήματος νομικών θεμάτων. 

1. Τα έγγραφα κλήσης σε ακρόαση των ενδιαφερομένων, 
πριν από την έκδοση δυσμενών διοικητικών πράξεων (εκ¬ 
πτώσεις μεταλλειοκτητών, κλπ.) 

2. Τα έγγραφα τα σχετικά με την απόδοση οφειλομένων 
σε τρίτους μισθωμάτων, κατ’ εφαρμογή των κειμένων δια¬ 
τάξεων, συμβάσεων και αποφάσεων. 

3. Τα έγγραφα τα σχετικά με την τήρηση κτηματολογίου 
μεταλλείων και χορήγηση βεβαιώσεων σε μεταλλείοκτήτες 
(άρθρο 86 του Ν.Δ. 210/73 ΦΕΚ 277/Α) 

4. Τα έγγραφα τα σχετικά με την εκτίμηση των δικαιωμά¬ 
των μεταλλειοκτησίας. 

Άρθρο 12 

Στους Προϊσταμένους Τμημάτων της Διεύθυνσης 
Ενεργειακών Ορυκτών 

α. Προϊστάμενοςτου Α'Τμήματος Στερεών και Ραδιενερ¬ 
γών Ορυκτών. 

1. Τα έγγραφα κλήσης σε ακρόαση των ενδιαφερομένων, 
πριν από την έκδοση δυσμενών διοικητικών πράξεων (εκ¬ 
πτώσεις μεταλλειοκτητών κλπ.) 

2. Τα έγγραφα τα σχετικά με την συντήρηση και φύλαξη 
των δημοσίων μεταλλείων ενεργειακών ορυκτών. 

3. Τα έγγραφα τα σχετικά με την εκτίμηση μεταλλείων 
ενεργειακών ορυκτών. 

β. Προϊστάμενοςτου Β’ Τμήματος Γεωθερμικού Δυναμικού. 

1. Τα έγγραφα κλήσης σε ακρόαση των ενδιαφερομένων, 
πριν από την έκδοση δυσμενών διοικητικών πράξεων (εκ¬ 
πτώσεις μισθωτών κλπ.). 

2. Τα έγγραφα τα σχετικά με την εκτίμηση γεωθερμικών 
πεδίων. 

3. Τα έγγραφατα σχετικά με τη συντήρηση και φύλαξη γε¬ 
ωθερμικών πεδίων. 

γ. Προϊστάμενοςτου Γ’ Τ μήματος Αδειών - Ασφάλειας Κα¬ 
νονισμών. 

1. Τα έγγραφα κλήσης σε ακρόαση των ενδιαφερομένων, 
πριν από την έκδοση δυσμενών διοικητικών πράξεων (ανά¬ 
κληση αδειών κλπ.). 

2. Ταέγγραφατα σχετικά μετηντήρηση μητρώου των επι- 
βλεπόντων μεταλλεία ενεργειακών ορυκτών και γεωθερμι¬ 
κών πεδίων (άρθρο 16 του Κανονισμού Μεταλλευτικών και 
Λατομικών Εργασιών (Κ.Μ.Λ.Ε.) (ΦΕΚ931/Β/84). 

3. Τα έγγραφα τα σχετικά με τη μελέτη συνθηκών ατυχη¬ 
μάτων σε μεταλλεία ενεργειακών ορυκτών και γεωθερμι¬ 
κών πεδίων καθώς και την επεξεργασία στατιστικών στοι¬ 
χείων. 

4. Τα έγγραφα τα σχετικά με την εκτίμηση των εγκατα¬ 
στάσεων. 

δ. Προϊστάμενος του Δ’ Τμήματος Νομικών Θεμάτων. 

1. Τα έγγραφα κλήσης σε ακρόαση των ενδιαφερομένων, 
πριν από την έκδοση δυσμενών διοικητικών πράξεων (εκ¬ 
πτώσεις μεταλλειοκτητών κλπ.). 

2. Τα έγγραφα τα σχετικά με την απόδοση οφειλομένων 
σε τρίτους μισθωμάτων, κατ’ εφαρμογή των κειμένων δια¬ 
τάξεων, συμβάσεων και αποφάσεων. 

3. Τα έγγραφα τα σχετικά με την τήρηση κτηματολογίου 
μεταλλείων ενεργειακών ορυκτών και γεωθερμκών πεδίων 
και χορήγηση βεβαιώσεων σε μεταλλείοκτήτες (άρθρο 86 
του Ν.Δ. 210/73 ΦΕΚ277/Α). 

4. Τα έγγραφα τα σχετικά με την εκτίμηση δικαιωμάτων 
μεταλλείο κτη σίας. 

Άρθρο 13 

Στους Προϊσταμένους Τμημάτων της Διεύθυνσης 
Λατομείων Μαρμάρων και Αδρανών Υλικών 

α. Προϊστάμενος του Α' Τμήματος Μαρμάρων. 

1. Τα έγγραφα κλήσης σε ακρόαση των ενδιαφερομένων, 
πριν από την έκδοση δυσμενών διοικητικών πράξεων (ανα¬ 
κλήσεις αδειών κλπ.) 

2. Τα έγγραφα τα σχετικά με την εκτίμηση λατομείων μαρ¬ 
μάρων. 

β. Προϊστάμενος του Β'Τμήματος Αδρανών Υλικών 

1. Τα έγγραφα κλήσης σε ακρόαση των ενδιαφερομένων, 
πριν από την έκδοση δυσμενών διοικητικών πράξεων (ανα¬ 
κλήσεις αδειών κλπ.). 

2. Τα έγγραφα τα σχετικά με την εκτίμηση αδρανών υλικών. 

γ. Προϊστάμενος του Γ'Τμήματος Αδειών Ασφάλειας - Κα¬ 
νονισμών. 

1. Τα έγγραφα κλήσης σε ακρόαση των ενδιαφερομένων, 
πριν από την έκδοση δυσμενών διοικητικών πράξεων (ανα¬ 
κλήσεις αδειών κλπ.) 

2. Τα έγγραφα τα σχετικά με την εκτίμηση των εγκατα¬ 
στάσεων λατομείων μαρμάρων και αδρανών υλικών. 

3. Τα έγγραφα τα σχετικά με τη μελέτη συνθηκών ατυχη¬ 
μάτων σε λατομεία μαρμάρων και αδρανών υλικών και την 
επεξεργασία στατιστικών στοιχείων. 

4. Ταέγγραφατα σχετικά μετηντήρηση μητρώου των επι- 
βλεπόντων λατομεία μαρμάρων και αδρανών υλικών (άρ¬ 
θρο 16 του Κανονισμού Μεταλλευτικών και Λατομικών Ερ¬ 
γασιών (ΦΕΚ931/Β/84). 

δ. Προϊστάμενος του Δ’ Τμήματος Νομικών Θεμάτων. 

1. Τα έγγραφα κλήσης σε ακρόαση των ενδιαφερομένων, 
πριν από την έκδοση δυσμενών διοικητικών πράξεων (ανα¬ 
κλήσεις αδειών κλπ.). 

2. Τήρηση μητρώου λατομείων μαρμάρων και αδρανών 
υλικών. 

Η παρούσα να δημοσιευθεί στην Εφημερίδα της Κυβερ- 
νήσεως 

Αθήνα, 21 Ιουνίου 2000 

Ο ΥΦΥΠΟΥΡΓΟΣ 

ΑΛΕΞΑΝΔΡΟΣ ΚΑΛΑΦΑΤΗΣ 


Αριθ. Οικ.38717/4174 (2) 

Αντικατάσταση Προέδρου του Δ.Σ. της ΟΛΥΜΠΙΑΚΗΣ 
ΑΕΡΟΠΛΟΪΑΣ. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 
- ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

Τις διατάξεις: 

1 .Του Ν. 96/75 "περί εξαγοράς των μετοχών της Ολυ¬ 
μπιακής Αεροπορίας Α.Ε. παρά του Ελληνικού Δημοσίου 
και παραλαβής αυτής (Α' 154). 

2. Του Ν. 2271/94 "Εξυγίανση της Ολυμπιακής Αεροπο¬ 
ρίας Α.Ε." (Α'229). 

3. Του Ν. 2602/98 "Γιατην ολοκλήρωση της εξυγίανσης και 
την ανάπτυξη της Ολυμπιακής Αεροπορίας Α.Ε." (Α' 83). 

4. Των άρθρων 6 και 7 του Ν. 2414/96 "εκσυγχρονισμός 
των δημοσίων επιχειρήσεων και Οργανισμών" και άλλες δια¬ 
τάξεις (Α' 135) όπως ισχύουν σήμερα. 

5. Της αριθμ. 41352/4618/27-12-97 απόφασης των 
Υπουργών Εθνικής Οικονομίας και Μεταφορών και Επικοι¬ 
νωνιών "προσαρμογή του Καταστατικού της Ολυμπιακής 
Αεροπλοΐας Α.Ε. στις διατάξειςτου Ν.2414/96". 

6. Του άρθρου 29 Ατού Ν. 1515/85 (Α' 137) "Κυβέρνηση 
και Κυβερνητικά όργανα" όπως το άρθρο αυτό προστέθηκε 
με το άρθρο 27 του Ν.2081/92 (Α' 154) και αντικαταστάθηκε 
με το άρθρο 1 παρ. 2α του Ν.2469/97 (Α' 38). 

7. Του άρθρου 22του Ν. 2362/95 "Περί Δημοσίου Λογιστι¬ 
κού Ελέγχου των δαπανών του Κράτους" και άλλες διατά¬ 
ξεις (Α' 247). 

8. Του Π.Δ. 138/93 "Περί Οργανισμού του Υπουργείου 
Εθνικής Οικονομίας" (Α' 55), όπως τροποποιήθηκε με το 
Π.Δ. 1/1998 "Σύσταση Γενικής Δ/νσης Δημοσίων Επιχειρή¬ 
σεων και οργανισμών στο Υπουργείο Εθνικής Οικονομίας" 
(Α' 13) και συμπληρώθηκε μετο Π.Δ. 31/1998 (Α'37). 

9. Του άρθρου 16 του Π.Δ. 293/1999 "περί Οργανισμού 
του Υπουργείου Μεταφορών και Επικοινωνιών" (Α' 263). 

10. Της υπ’ αριθμ. 128/20-2-98 απόφασης των Υπουργών 
Εθνικής Οικονομίας και Μεταφορών και Επικοινωνιών "ορι¬ 
σμός των Εκπροσώπων του Δημοσίου Προέδρου καιΔιευ- 
θύνοντος Συμβούλου στην εταιρεία Ολυμπιακή Αερόπλοια 
Α.Ε. (Β 138) 

11. Ότι στην παρούσα, ιδιαίτερα κρίσιμη για το μέλλον της 
ΟΛΥΜΠΙΑΚΗΣ ΑΕΡΟΠΟΡΙΑΣ χρονική περίοδο, είναι επιτακτι¬ 
κή ανάγκη η συντονισμένη επιχειρησιακή λειτουργία, ως ομί¬ 
λου, της μητρικής ΟΑ και των θυγατρικών της εταιρειών. 

12. Ότι στην επίτευξη του στόχου αυτού μπορεί να συμβά- 
λει ουσιαστικά η ανάθεση καθηκόντων Προέδρου του Διοικη¬ 
τικού Συμβουλίου της Ολυμπιακής Αεροπλοΐας σ’ ένα έμπει¬ 
ρο μέλος του Δ.Σ. της μητρικής Ο.Α. το οποίο έχει ασκήσει και 
καθήκοντα Αντιπροέδρου του Διοικητικού Συμβουλίου της τα 
τελευταία κρίσιμα για την εταιρεία χρόνια, αποφασίζουμε 

1 .Αντικαθιστούμε τον Πρόεδρο του Δ.Σ. της Ολυμπιακής 
Αεροπλοΐας Α.Ε. Σέργιο Παπάση με το μέλος και πρώην 
Αντιπρόεδρο του Δ.Σ. της Ολυμπιακής Αεροπορίας Πάνο - 
Δημήτριο Μαυροκέφαλο. 

2. Από τις διατάξεις της απόφασης αυτής δεν προκαλεί- 
ται επί πλέον δαπάνη. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 20 Ιουνίου 2000 

οι ΥΠΟΥΡΓΟΙ 

ΕΘΝΙΚΗ ΟΙΚΟΝΟΜΙΑΣ ΜΕΤΑΦΟΡΩΝ ΚΑΙ 

ΚΑΙ ΟΙΚΟΝΟΜΙΚΩΝ ΕΠΙΚΟΙΝΩΝΙΩΝ 

ΓΙΑΝΝΟΣ ΠΑΠΑΝΤΩΝΙΟΥ ΧΡΙΣΤΟΣ ΒΕΡΕΛΗΣ 




10332 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 13094/Ζ/2236 (3) 

Για τους όρους αμοιβής και εργασίας των με σχέση ερ¬ 
γασίας Ιδιωτικού Δικαίου Δημοσιογράφων που υπη¬ 
ρετούν στα Υπουργεία και ΝΠΔΔ. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ-ΔΗΜΟΣΙΑΣ ΔΙΟΙΚΗΣΗΣ & 
ΑΠΟΚΕΝΤΡΩΣΗΣ - ΕΘΝΙΚΗΣ ΑΜΥΝΑΣ - ΕΞΩΤΕΡΙΚΩΝ 
- ΕΘΝΙΚΗΣ ΟΙΚΟΝΟΜΙΑΣ - ΟΙΚΟΝΟΜΙΚΩΝ 
- ΑΝΑΠΤΥΞΗΣ - ΠΕ.ΧΩ.ΔΕ. - ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ - ΓΕΩΡΓΙΑΣ - ΕΡΓΑΣΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ - ΥΓΕΙΑΣ 
ΚΑΙ ΠΡΟΝΟΙΑΣ - ΔΙΚΑΙΟΣΥΝΗΣ - ΠΟΛΙΤΙΣΜΟΥ 
- ΕΜΠΟΡΙΚΗΣ ΝΑΥΤΙΛΙΑΣ - ΔΗΜΟΣΙΑΣ ΤΑΞΗΣ 

- ΜΑΚΕΔΟΝΙΑΣ-ΘΡΑΚΗΣ - ΑΙΓΑΙΟΥ - ΜΕΤΑΦΟΡΩΝ 

ΚΑΙ ΕΠΙΚΟΙΝΩΝΙΩΝ - ΤΥΠΟΥ ΚΑΙ ΜΕΣΩΝ ΜΑΖΙΚΗΣ 
ΕΝΗΜΕΡΩΣΗΣ 

Έχοντας υπόψη: 

1. Τις διατάξεις του άρθρου 19 παρ. 2 του Ν. 1876/1990 
"Ελεύθερες συλλογικές διαπραγματεύσεις και άλλες δια¬ 
τάξεις" (ΦΕΚ. 27/Α/90). 

2. Τις διατάξεις του άρθρου 29Α του Ν. 1558/1985, το 
οποίο προστέθηκε με το άρθρο 27 του Ν. 2081/1992 (ΦΕΚ. 
154/Α/1992) και τροποποιήθηκε με το άρθρο 1 παρ.2α του 
Ν. 2469/97. 

3. Τις διατάξεις του άρθρου 40 του Ν. 849/78 "Περί παρο¬ 
χής κινήτρων κ.λπ.", όπως συμπληρώθηκαν με το άρθρο 8 
του Ν. 2129/93. 

4. Την αριθ. οικ. 10342/3.2.2000 απόφαση κήρυξης υπο¬ 
χρεωτικής της από 16.12.1999 Συλλογικής Σύμβασης Ερ¬ 
γασίας (ΦΕΚ. 175/Β/17.2.2000). 

5. Το γεγονός ότι από τις διατάξεις της απόφασης αυτής 
προκαλείται επιπλέον ετήσια δαπάνη, που ανέρχεται στο 
ποσό των 60.200.000 δρχ., η οποία θα αντιμετωπισθεί από 
τα περιθώρια των πιστώσεων του προϋπολογισμού κάθε 
Υπουργείου και Ν.Π.Δ.Δ. κατά το μέρος που τους αναλογεί 
και από τις εγγεγραμμένες πιστώσεις του Υπουργείου Τύ¬ 
που και ΜΜΕ. 

6. Το γεγονός ότι, συντρέχει περίπτωση αδυναμίας υπο¬ 
γραφής Συλλογικής Σύμβασης Εργασίας για το παρακάτω 
προσωπικό. 

7. Την αριθμ. 1039386/441 Α/0006/21.4.2000 (ΦΕΚ. 571/τ.Β'/ 
21.4.2000) απόφαση του Πρωθυπουργού και του Υπουργού 
Οικονομικών "Ανάθεση αρμοδιοτήτων του Υπουργού Οικονο¬ 
μικών στους Υφυπουργούς Οικονομικών", αποφασίζουμε 

1. Ορίζουμε ότι, οι προβλεπόμενοι μηνιαίοι βασικοί μισθοί, 
(εσωτερικοί), που αναφέρονται στην από 16.12.1999 Συλλογι¬ 
κή Σύμβαση Εργασίας "Σχετική με τους όρους αμοιβής και ερ¬ 
γασίας των Συντακτών - Μελών της Ένωσης Συντακτών Ημε¬ 
ρησίων Εφημερίδων Αθηνών, που απασχολούνται σε εφημε¬ 
ρίδες - μέλη της Ένωσης Ιδιοκτητών Ημερησίων Εφημερίδων 
Αθηνών", ισχύουν από 1.1.2000 έως 31.12.2000, σύμφωνα με 
τις αντίστοιχες διακρίσεις της Σ.Σ.Ε. και για τους δημοσιο¬ 
γράφους με σχέση εργασίας Ιδιωτικού Δικαίου που υπηρε¬ 
τούν στα Γ ραφεία Τ ύπου και Δημοσίων Σχέσεων των Υπουρ¬ 
γείων και Ν.Π.Δ.Δ. καθώς και στο Υπουργείο Τύπου και ΜΜΕ. 

2. Ως υπηρεσία για την εξέλιξη των ανωτέρω μισθωτών 
στους βασικούς μισθούς υπολογίζεται: 

α) Η υπηρεσία ως δημοσιογράφων που προσφέρθηκε στο 
Δημόσιο, ΝΠΔΔ ή Ο.Τ.Α. 

β) Η προϋπηρεσία ομοίως ως δημοσιογράφων σε οποιο- 
δήποτε άλλο εργοδότη. 

Από 1.1.1994 και εντεύθεν οι προσκομιζόμενες υπηρεσίες 
και προϋπηρεσίες ως ανωτέρω, πέραν από τη βεβαίωση 
των εργοδοτών, πρέπει να συνοδεύονται και με βεβαίωση 


οικείων ασφαλιστικών ταμείων με την οποία θα αποδεικνύε- 
ται η ασφαλιστική κάλυψη αυτών. 

3. Χορηγούνται τα κάτωθι επιδόματα υπολογιζόμενα επί 
των ανωτέρω βασικών μισθών: 

α) Επίδομα συζύγου, (γάμου), σε ποσοστό 10%, που χο¬ 
ρηγείται υφιστάμενου του γάμου, και, σε περίπτωση διά¬ 
ζευξης ή διάστασης ή χηρείας, εφόσον ο μισθωτός έχει την 
επιμέλεια των τέκνων και συγκατοικεί με αυτά, για όσο χρό¬ 
νο δικαιολογείται η καταβολή επιδόματος τέκνων. 

Στην περίπτωση που και οι δύο σύζυγοι είναι υπάλληλοι ή 
μισθωτοί του Δημοσίου, των Ν.Π.Δ.Δ. και των Ο.Τ.Α., το 
ανωτέρω επίδομα καταβάλλεται στον έναν από αυτούς, 
κατ’ επιλογή τους, με κοινή υπεύθυνη δήλωση του ν. 
1599/1986, που υποβάλλεται στους εκκαθαριστές αποδο¬ 
χών και των δύο συζύγων. 

β) Επίδομα τέκνων, σε ποσοστό 5% για κάθε τέκνο ανε¬ 
ξαρτήτως αριθμού και μέχρι συμπληρώσεως του 18ου 
έτους της ηλικίας τους ή του 19ου έτους, εφόσον φοιτούν 
στη Μέση Εκπαίδευση. 

Σε περίπτωση που τα τέκνα φοιτούν σε ανώτερες ή ανώ¬ 
τατες σχολές, το επίδομα αυτό παρέχεται και κατά το χρό¬ 
νο φοίτησης τους, όπως αυτός προβλέπεται από τον οργα¬ 
νισμό κάθε σχολής και πάντως όχι πέραν από τη συμπλή¬ 
ρωση του 24ου έτους της ηλικίας τους. 

Γ ια παιδιά που έχουν αναπηρία (σωματική ή πνευματική) 
για άσκηση βιοποριστικού επαγγέλματος και σε ποσοστό 
50% και άνω, το εν λόγω επίδομα χορηγείται χωρίς κανένα 
περιορισμό του ορίου της ηλικίας τους. 

γ) Επίδομα πολυετούς υπηρεσίας σε ποσοστό 5% για κά¬ 
θε πενταετία συνεχούς παραμονής στον αυτό εργοδότη και 
μέχρι συμπληρώσεως τριών (3) πενταετιών. 

δ) Ειδικό επίδομα, σε ποσοστό 20% σε όσους εκτελούν 
καθήκοντα προϊσταμένου Δ/νσεων, Τμημάτων και Γραφεί¬ 
ων Τύπου Υπουργείων και Ν.Π.Δ.Δ. 

4. Η ισχύς της απόφασης αυτής αρχίζει από 1η Ιανουάρι¬ 
ου 2000 καταργούμενης από την ίδια ημερομηνία της αρ. 
2032696/3247/0022/23.6.1998 (ΦΕΚ. 647/Β/29.6.98) κοινής 
υπουργικής απόφασης. 

5. Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 21 Ιουνίου 2000 

ΟΙ ΥΠΟΥΡΓΟΙ 
ΕΣΩΤΕΡΙΚΩΝ-ΔΗΜΟΣΙΑΣ 

ΔΙΟΙΚΗΣΗΣ & ΑΠΟΚΕΝΤΡΩΣΗΣ ΕΘΝΙΚΗΣ ΑΜΥΝΑΣ 

ΒΑΣΩ ΠΑΠΑΝΔΡΕΟΥ ΑΘ.ΤΣΟΧΑΤΖΟΠΟΥΛΟΣ 

ΕΞΩΤΕΡΙΚΩΝ ΕΘΝΙΚΗΣ ΟΙΚΟΝΟΜΙΑΣ 

ΓΕΩΡΓΙΟΣ ΠΑΠΑΝΔΡΕΟΥ ΓΙΑΝΝΟΣ ΠΑΠΑΝΤΩΝΙΟΥ 

ΥΦΥΠ. ΟΙΚΟΝΟΜΙΚΩΝ ΑΝΑΠΤΥΞΗΣ 

ΓΕΩΡΓΙΟΣ ΔΡΥΣ ΝΙΚ. ΧΡΙΣΤΟΔΟΥΛΑΚΗΣ 

ΠΕ.ΧΩ.ΔΕ. ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΚΩΝ/ΝΟΣ ΛΑΛΙΩΤΗΣ ΠΕΤΡΟΣ ΕΥΘΥΜ ΙΟΥ 

ΓΕΩΡΓΙΑΣ ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

ΓΕΩΡΓΙΟΣ ΑΝΩΜΕΡΙΤΗΣ ΑΝΑΣΤΑΣΙΟΣ ΓΙΑΝΝΙΤΣΗΣ 

ΥΓΕΙΑΣ ΚΑΙ ΠΡΟΝΟΙΑΣ ΔΙΚΑΙΟΣΥΝΗΣ 

ΑΛΕΞ. ΠΑΠΑΔΟΠΟΥΛΟΣ ΜΙΧ. - ΚΩΝ. ΣΤΑΘΟΠΟΥΛΟΣ 

ΠΟΛΙΤΙΣΜΟΥ ΕΜΠΟΡΙΚΗΣ ΝΑΥΤΙΛΙΑΣ 

ΘΕΟΔΩΡΟΣ ΠΑΓΚΑΛΟΣ ΧΡΗΣΤΟΣ ΠΑΠΟΥΤΣΗΣ 

ΔΗΜΟΣΙΑΣ ΤΑΞΗΣ ΜΑΚΕΔΟΝΙΑΣ - ΘΡΑΚΗΣ 

ΜΙΧΑΛΗΣ ΧΡΥΣΟΧΟΪΔΗΣ ΓΕΩΡΓΙΟΣ ΠΑΣΧΑΛΙΔΗΣ 

ΑΙΓΑΙΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΝΙΚΟΛΑΟΣ ΣΗΦΟΥΝΑΚΗΣ ΧΡΗΣΤΟΣ ΒΕΡΕΛΗΣ 

ΤΥΠΟΥ ΚΑΙ ΜΕΣΩΝ ΜΑΖΙΚΗΣ ΕΝΗΜΕΡΩΣΗΣ 

ΔΗΜΗΤΡΙΟΣ ΡΕΠΠΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




